Дэтхэнэми фIэгъэщIэгъуэн хъун къыщигъуэтынущ
Котляровхэ Викторрэ Мариерэ я тхылъыщIэр дунейм къызэрытехьэрэ куэд мыщIами, абы итхэм ятеухуа нэтынхэр центральнэ телеканалхэм ягъэхьэзырыну хунэсащ. «МИР 24» телеканалым 1914 гъэм Тэрч щIыналъэм щехуэхауэ щыта метеоритым, «РЕН ТВ»-м алмэстым теухуауэ нэтынхэр трахащ.
Тхылъым фIащар кIыхьщ: «Кавказ мистический. В роли охотников за: тайнами «Аненербе», «величайшим» из ме- теоритов, снежным человеком», ауэ абы дэтхэнэми фIэгъэщIэгъуэнын гуэр къыщигъуэтынущ.
«Ключи от мира тайн мертвых» фIэщыгъэ иIэу 2011 гъэм зэщхьэгъусэ лъахэхутэхэм къыдагъэкIауэ щыта тхылъым ит къэхутэныгъэхэм 2015-2016 гъэхэм ирагъэкIуэкIа лэжьыгъэхэр дыщIагъужауэ аращ.
Тхылъыр къыдэзыгъэкIахэр пылъащ нэмыцэ зэрыпхъуакIуэхэм республикэм и бгылъэ щIыпIэхэм къыщалъыхъуар зэхагъэкIыжыну. Ахэр тепсэлъыхьащ Тэрч щIыналъэм хыхьэ къуажэхэм ящыщ зым зыбжанэрэ метеорит къыщехуэхауэ зэрыщытам, нэгъуэщIхэми.
Я къэхутэныгъэхэр тхыдэкIэ, къэхъуа Iуэхухэмрэ сурэт- кIэ щIэгъэбыдэжауэ зэрыщытым и фIыгъэкIэ, тхылъым итхэр уи фIэщ мэхъу.
И теплъэкIи и купщIэкIи зыхуей хуэзэу къыдэкIа тхылъым и уасэр соми 150-рэщи, нэхъыбэм къащэхуну Iэмал яIэнущ.
Инэрокъуэ Данэ.
